b'\n_START_ARTICLE_\nThe Blackening\n_START_SECTION_\nPjesme\n_START_PARAGRAPH_\nPrvi singl "Aesthetics of Hate" je odgovor na \xc4\x8dlanak Williama Grima na konzervativnoj webstranici Iconoclast u kojem je autor negativno pisao o biv\xc5\xa1em gitaristu Pantere, Dimebagu Darrellu, kojeg je na koncertu 8. prosinca 2004. usmrtio poludjeli obo\xc5\xbeavatelj Nathan Gale. Rob Flynn, pjeva\xc4\x8d sastava mu je u jednom intervjuu odgovorio: _NEWLINE_ \xe2\x80\x9e\xc5\xa0to VI znate o ljubavi i vrijednostima u \xc5\xbeivotu? \xc5\xa0to VI znate o davanju svijetu? Vi znate samo u\xc4\x8diti predrasudama i va\xc5\xa1e srce je crno poput \'neukih, prljavih i odvratno ru\xc5\xbenih obo\xc5\xbeavatelja heavy metala\' koje poku\xc5\xa1avate zamisliti u svojim uvrnutim mislima. Zbog ljudi poput VAS na ovome svijetu postoje osobe poput Nathana Galea, ne zbog Dimebaga i metal glazbenika koji glazbom ujedinjuju ljude.\xe2\x80\x9d_NEWLINE_Pjesme "Clenching the Fists of Dissent", "A Farewell To Arms", i "Halo" bave se politikom i ratom u Iraku, "Slanderous" o mr\xc5\xbenji u dru\xc5\xa1tvu, a "Now I Lay Thee Down" je Romeo-Julijevska ljubavna pri\xc4\x8da.'